open-index/open-wikipedia-markdown huggingface dataset:
Predseda vlády

**Predseda vlády** (iné názvy: **premiér, ministerský predseda**; v niektorých krajinách **kancelár**; v slovenčine v minulosti aj **prvý minister**) sú označenia (skutočného či len formálneho) vedúceho člena vrcholného výkonného orgánu štátu, čiže spravidla vlády krajiny.

V parlamentných demokraciách spravidla ide o predsedu víťaznej strany v parlamentných voľbách.

## Označenia
Označenia funkcie sa vo svete rôznia. Napríklad:

* Nemecko a Rakúsko: oficiálne *Bundeskanzler* (spolkový kancelár), inak tiež (najmä vo vzťahu k iným krajinám) *Premierminister* [prvý minister/premiér], *Ministerpräsident* [ministerský predseda]
* Spojené kráľovstvo: oficiálne *First Lord of the Treasury and Minister for the Civil Service* [Prvý Pán Štátnej pokladnice a minister Štátnej služby], neoficiálne (a vo vzťahu k iným krajinám) *prime minister* [prvý minister]
* Francúzsko: *Premier ministre* [prvý minister] - 1870-1958 : *président du conseil*, predseda rady (ministrov)
* Španielsko: oficiálne *Presidente del Gobierno* [predseda/prezident vlády] (skrátene *presidente*), vo vzťahu k iným krajinám *Primer Ministro*
* Peru: *Primer Ministro*
* Taliansko: oficiálne *Presidente del Consiglio dei Ministri* [predseda Rady ministrov], neoficiálne (a vo vzťahu k iným krajinám) *primo ministro* [prvý minister]
* Rusko: *Председатель Правительства* (Predsedateľ praviteľstva) [predseda vlády]
* Írsko: *Taoiseach*

V mnohých krajinách sú bežné označenia Predseda Rady ministrov, či Predseda Výkonnej rady a podobne. 

V mnohých krajinách s tzv. prezidentským systémom predseda vlády neexistuje, pretože jeho funkcie vykonáva prezident (napr. v USA).

## Slovenský predseda vlády

## Pozri aj
* Zoznam predsedov vlád Slovenska

Kategória:Politika
Kategória:Vládcovia
Kategória:Vláda
Kategória:Ústavné právo
Gustave Courbet

[right|thumb|''Portrét grófky Karoly'' ([1865)]]
**Jean Desiré Gustave Courbet** (* 10. jún 1819 Ornans, Francúzsko – † 31. december 1877 La Tour-de-Peilz, Švajčiarsko) bol francúzsky maliar a jeden z hlavných predstaviteľov realizmu v 19. storočí. 

Je maliarom skutočnosti, akýkoľvek motív podáva poeticky a veľkoryso. Charakteristický je realistickými a zároveň nekonvenčnými námetmi. Jeho dielo ostro kritizovali a oficiálne neuznávali, pretože sa snažil narušiť akademické kánony. Jeho dielo veľmi ovplyvnilo maliarstvo 19. storočia a jeho základný prínos ďalej rozvíjal impresionizmus.

## Život
Maliarom sa stal ako samouk, sám aj uznával len školu života a prírody. V Louvri študoval obrazy starých známych maliarov (hlavne španielskych a holandských realistov). 

Bol odporcom bonapartizmu a mal socialistické zmýšľanie, preto sa aktívne zúčastnil na Parížskej komúne. Po jej porážke bol uväznený a neskôr roku 1873 utiekol do Švajčiarska, kde aj zomrel.

## Dielo
[thumb|250px|left|'''Pekná Írka (Portrét Jo)''', maľba Joanny Hiffernanovej, pravdepodobného modelu pre obraz [Pôvod sveta ]]

Na svojich najlepších dielach maľuje bohato sfarbené akty, zátišia a krajinky, všetky rozochvené vzrušením, ktoré zabraňuje, aby sa stali obyčajnou fotografiou.

V obrazoch *[[Štrkári]]* (1849) a *[[Osievačky obilia]]* (1853-54) oslavuje jednoduché gestá práce, čo je v protiklade k „veľkolepým“ témam romantizmu či klasicizmu.

Obrovské nekonvenčné plátna *[[Pohreb v Ornanse]]* (1850, 7x3 m) a *[[Ateliér]]* (1855, 6x3,5 m) namaľoval, aby dokázal, že jeho realizmus je rovnocenný s veľkolepými historickými a náboženskými maľbami. Prvý obraz zobrazuje smútočný obrad s množstvom postáv v životnej veľkosti. Druhý zobrazuje maľujúceho Courbeta s nahým modelom obklopeného postavami zo všetkých vtedajších spoločenských vrstiev. 

Známy je aj obraz *[[Dobrý deň, pán Courbet]]*.

Nahá žena je zobrazená napríklad na obraze Raňajky v tráve. Ku koncu 1860-tych rokov namaľoval viacero aktov. Je napríklad autorom škandalózneho obrazu na objednávku Pôvod sveta (1866), ktorý bol v tých časoch označovaný ako pornografia.

Jeho krajinomaľby (napr. *[[Potok]]*) fungujú ako spojovací článok medzi romantizmom a impresionizmom. Romantické („veľkolepé“) sú len jeho obrazy mora.

Vytvoril aj niekoľko sôch: portrétne medailóny, bustu *Helvetie*, *Chlapec loviaci ryby* a pod.

## Galéria


Image:Gustave Courbet - Selbstporträt mit schwarzem Hund.jpg| Autoportrét s čiernym kokršpanielom (1844) 
Image:Courbet,_Un_enterrement_à_Ornans.jpg| Pohreb v Ornanse  (1849-1850) 
Image:Gustave_Courbet_014.jpg| Osievačky obilia  (1854) 
Image:Courbet LAtelier du peintre.jpg| Skutočná alegória, interiér môjho ateliéru  (1856) 
Image:1866 Gustave Courbet - Woman with a Parrot.jpg| Žena s papagájom  (1866) 
Image:Gustave Courbet - Le Sommeil (1866), Paris, Petit Palais.jpg| Spánok  (1866)


## Iné projekty

Kategória:Narodenia v 1819
Kategória:Úmrtia v 1877
Kategória:Francúzski maliari
Kategória:Francúzski sochári
Kategória:Maliari realizmu
Doména (TCP/IP)

**Doména** (ak ide o internet, tak aj **internetová doména**) je v komunikačných sieťach založených na TCP/IP (t. j. napríklad na internete) spojená skupina počítačov a prístrojov, ktoré podľa adresy IP (ktorá môže byť nahradená menom) patria do rovnakej časti siete. Meno pridelené doméne sa volá **meno domény** alebo **názov domény** (po ).  Ak meno domény obsahuje aj všetky vyššie mená domény (a teda jednoznačne označuje daný uzol doménového stromu), nazýva sa aj presne stanovené meno domény (). Ako **meno domény/názov domény/doménové meno** v užšom zmysle () sa často označuje presne stanovené meno domény len na úrovni zobrazenej na web stránke. Napríklad na web stránke  je meno domény v užšom zmysle www.example.org.

Príklad (http://www.example.org):
* org je doména/meno domény/presne stanovené meno domény prvej (najvyššej, teda písmená vpravo za bodkou) úrovne. Doména najvyššej úrovne obsahuje buď: 
** dve písmená – kód krajiny napr. `[[.sk]]` pre Slovensko
** tri alebo viac písmen pre všeobecné domény ako napríklad .com () pre komerčné organizácie, .org () pre neziskové organizácie a pod.
* example je doména/meno domény druhej úrovne; example.org je presne stanovené meno domény druhej úrovne
* www je doména/meno domény tretej úrovne; www.example.org je presne stanovené meno domény tretej úrovne (a meno domény v užšom zmysle)

Systém názvov domén (domain name system, skr. DNS) je distribuovaná databáza, ktorá obsahuje korešpondencie medzi menom hostiteľa (t. j. menom domény v užšom zmysle) a prislúchajúcou adresou IP. Príslušný server, ktorý priraďuje meno hostiteľa k IP adrese (alebo naopak), sa nazýva server názvov domén (domain name server, skr. takisto DNS). Služba priraďovanie mena hostiteľa () k IP adrese hostiteľa (aj naopak) sa nazýva služba názvov domén (domain name service, skr. takisto DNS).

Národnú doménu najvyššej úrovne pre Slovensko .sk spravuje spoločnosť SK-NIC. Tá umožňuje zaregistrovať (a zaplatiť) si doménu druhej úrovne na Slovensku. Zvyčajne však túto službu spolu s inými (napr. webhosting) sprostredkujú poskytovatelia internetového pripojenia (). Doménu alebo domény tretej úrovne vytvára majiteľ (správca) domény druhej úrovne.

## Pozri aj
* .sk
* Presne stanovené meno domény
* Doména najvyššej úrovne 
* Webhosting

## Referencie

Kategória:Internet
Peritoneálna dialýza

**Peritoneálna dialýza** je druh dialýzy. Presnejšie ide o takú dialýzu, pri ktorej sa ako polopriepustná membrána používa pobrušnica a cievy jej stien. Výhoda peritoneálnej dialýzy je, že pacient nemusí navštevovať nemocnicu a môže si výmenu dialyzačnej tekutiny vykonať sám.

Metóda je využívaná predovšetkým u novorodencov a v poslednom čase sa rozširuje stále viac na pôvodne hemodialyzovaných pacientov.

## Opis
Pri peritoneálnej dialýze sa do brucha implantuje (jednorazový alebo permanentný) špeciálny katéter (jeden koniec má v bruchu, druhý vonku na koži) a potom sa cez neho vpustí sterilný dialyzát (dialyzačný roztok) do brušnej dutiny. Dialyzát tam určitý čas ostane (minimálne 30 minút, ale často aj hodiny), aby cez pobrušnicovú membránu vstrebal odpadové látky z krvi. Potom sa dialyzát znova vypustí. Tento proces sa  zvykne opakovať niekoľkokrát denne. 

## Druhy
Rozlišuje sa:
*kontinuálna ambulantná peritoneálna dialýza: Z plastického vrecka sa napúšťajú cez permanentný katéter do brušnej dutiny 2 l dialyzačného roztoku 3 až 4 krát denne (7 dní v týždni) a tento roztok sa necháva v brušnej dutine 6 – 8 hodín. Vykonáva sa najmä u starších osôb, pri nedostatočnom cievnom prístupe, nemožnosti heparinizácie, hypotenzii a šoku, ako aj u detí.
*intermitentná peritoneálna dialýza: Aplikuje sa:
** buď v príslušnej nemocnici 3-4 krát týždenne zhruba vždy po dobu 8 hodín, alebo 
**doma každý deň v noci (7 dní v týždni) počas spánku po dobu 8 hodín pomocou automatického prístroja na výmenu dialyzátu, nazývaného "cykler" či "cyklovač".
*kontinuálna cyklická peritoneálna dialýza: To isté ako vyššie uvedená nočná intermitentná peritoneálna dialýza (čiže sa v noci používa cykler), ale dialyzát zostáva v bruchu aj cez deň (prípadne sa môže cez deň dodatočne znova vymeniť).
*prílivová peritoneálna dialýza: Podobné ako intermitentná peritoneálna dialýza, ale jeden cyklus dialýzy je zhruba o polovicu kratší a okrem toho sa nevymieňa všetok dialyzát, ale sa časť "starého" dialyzátu ponechá v bruchu.

## Význam
Dialyzačný proces je pri peritoneálnej dialýze menej efektívny ako pri hemodialýze (v užšom zmysle), ale je to pomalší a miernejší proces, ktorý sa realizuje v domácom prostredí. To umožňuje väčšie pohodlie než dialýza, ktorú musí pacient podstúpiť v nemocnici alebo na klinike. S náležitou starostlivosťou a hygienou peritoneálna dialýza môže prebiehať v stanovenom čase u pacienta doma, čo je v mnohých prípadoch užitočné pre pacienta, pretože si môže dopriať lepšiu stravu. Okrem toho je pre pacienta výhodou ostať doma, pretože môže ísť na prechádzku, porozprávať sa s inými ľuďmi, čo mu umožní na chvíľku zabudnúť na chorobu. Je potvrdené, že pacienti, ktorí podstupujú peritoneálnu dialýzu môžu žiť až o 10 rokov dlhšie, ak sa to ešte skombinuje s výživovými doplnkami, napr. vitamínom Diabion, a udržiavaním režimu stanoveného lekárom.

## Referencie

## Iné projekty

Kategória:Interné lekárstvo
DocBook

**DocBook** je značkovací jazyk pôvodne určený na tvorbu technickej dokumentácie, ale možno ho použiť aj na tvorbu iných dokumentov. Udržiava ho a štandardizuje technická komisia DocBook v rámci OASIS.

DocBook má verzie SGML a XML. Pôvodne vzniklo ako aplikácia SGML, ale neskôr sa pridala aj ekvivalentná aplikácia XML, ktorá sa dnes už používa častejšie. (Aplikácia XML vznikla zároveň s verziou 4 aplikácie SGML, má rovnaké číslovanie verzií.)

V minulosti využívala DocBook najmä komunita open source. Príkladom použitia je Linux Documentation Project, referencie API GNOME a GTK+, a dokumentácia jadra Linuxu. V posledných rokoch sa však rozšíril a čoraz viac organizácií používa DocBook na dokumentovanie všetkého svojho softvéru. Na základe DocBook XML vzniklo aj niekoľko komerčných dokumentačných nástrojov.

Norman Walsh a vývojový tím DocBook Open Repository udržiavajú množinu štýlov DSSSL a XSL na generovanie výstupov vo formátoch HTML, FO/PDF, RTF, manuálových stránok a HTML Help. Walsh je aj hlavným autorom knihy *DocBook: The Definitive Guide*, oficiálnej dokumentácie jazyka DocBook. Táto kniha je dostupná pod licenciou GNU FDL a v tlačenej podobe.

## V skratke o čo ide

Zjednodušene povedané (ako bude vidieť na nasledujúcom príklade), pri písaní dokumentu sa pisateľ vôbec nestará, ba dokonca ani nemôže, ako bude výsledný dokument typograficky vyzerať. Pri písaní ho zaujíma iba logická stavba dokumentu. Výsledný formát sa získava pri transformácii, pri ktorej sa podľa určenej formy prekladajú štruktúry z DocBook-u do výsledného formátu (napr.: PDF, manual page, HTML, TeX, ...).

## Príklad
 &lt;book id="kniha1"&gt;
  &lt;title&gt;Jednoduchá kniha&lt;/title&gt;
  &lt;chapter id="kapitola1"&gt;
    &lt;title&gt;Kapitola 1&lt;/title&gt;
    &lt;para&gt;Čaute všetci!&lt;/para&gt;
    &lt;para&gt;
    Čo takto ešte jeden odsek? Ako bude asi odsadený? Netrápime sa,
    to bude riešiť procesorrieši preklad xml
    DocBook dokumentu do iných formátov, ako PDF a podobne.
    &lt;/para&gt;
    
    V predchadzajucom odseku je slovo procesor "otagované" pre odloženie
    do slovníku a zároveň je k nemu pridelená i poznámka pod čiarou. Klasický preklad
    na PDF ho štandardne označí indexom a vysvetľujúci text vloží pod čiaru.
    
  &lt;/chapter&gt;
 &lt;/book&gt;

## Externé odkazy
*DocBook.org - oficiálna stránka knihy Normana Walsha *DocBook: The Definitive Guide* (po anglicky)

Kategória:XML
Kategória:Značkovacie jazyky
Katharine Hepburnová

**Katharine Houghton Hepburnová** (neprechýlene Katharine Houghton Hepburn; * 12. máj 1907, Hartford, Connecticut, USA – † 29. jún 2003, Old Saybrook, Connecticut) bola hviezda amerického filmu a divadla, známa svojím dôvtipom, novoanglickou vznešenosťou a divokou nezávislosťou.

Táto legenda filmového plátna je držiteľkou najväčšieho počtu Oscarov za najlepší ženský herecký výkon a to štyroch. Celkovo bola nominovaná na túto cenu dvanásťkrát, čo bolo najviac až do roku 2003, keď Meryl Streepová bola nominovaná po trinásty raz za film *Adaptácia*. Hepburnová získala v roku 1975 cenu Emmy za hlavnú úlohu v televíznom filme *Love Among the Ruins* a počas svojej hereckej kariéry bola nominovaná na ďalšie štyri Emmy. V roku 1999 ju Americký filmový inštitút označil za najväčšiu americkú herečku všetkých čias.

Jej dlhoročným osobným i pracovným partnerom bol americký herec Spencer Tracy.

Má hviezdu na Hollywoodskom chodníku slávy.

## Filmografia (výber)

## Iné projekty

## Externé odkazy
* 
* 
* "One Life: Kate, A Centennial Celebration". Online exhibition from the National Portrait Gallery, Smithsonian Institution
* Katharine Hepburn Papers, circa 1854–1997 and undated, held by the Billy Rose Theatre Division, New York Public Library for the Performing Arts
* Biografie bei der Besserwisserseite/W-Akten
* Bericht von Heribert Roth, Tagesthemen, 30. Juni 2003
* „Katharine Hepburn, Spirited Actress, Dies at 96“, New York Times, 29. Juni 2003 (englisch)
* „Hollywoods letzte Herrscherin“, Der Spiegel, 28/2003

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Americké shakespearovské herečky
Kategória:Držiteľky ceny BAFTA za najlepšiu herečku v hlavnej úlohe
Kategória:Držitelia Oscara za najlepší ženský herecký výkon v hlavnej úlohe
Kategória:Držiteľky ceny Emmy za najlepší ženský herecký výkon (komédia)
Kategória:Hollywoodsky chodník slávy
Kategória:Osobnosti USA anglického pôvodu
Kategória:Ateisti USA
Kategória:Osobnosti z Hartfordu (Connecticut)
Cima da Conegliano

thumb|''Zvestovanie'' (1495)
thumb|''Madona s dieťaťom a sv. Hieronymom a sv. Jánom Krstiteľom''

**Cima da Conegliano**, vlastným menom **Giovanni Battista Cima** (* 1459/1460, Conegliano – † 1517/1518, tamže) bol taliansky renesančný maliar.

## Dielo
* *Klaňanie pastierov* - okolo 1509-1510, tempera na paneli, Kostol Carminiovcov, Benátky
* *Madona s dieťaťom* - 1496-1499, olej na plátne, Ermitáž, Petrohrad
* *Madona s dieťaťom* - okolo 1490, tempera na paneli, Galleria degli Uffizi, Florencia
* *Madona s dieťaťom na tróne so sv. Petrom, sv. Romualdom, sv. Benediktom a sv. Pavlom* - okolo 1495-1497, tempera na paneli, Gemäldegalerie, Berlín
* *Madona s dieťaťom v krajine* - okolo 1496-99, olej na paneli, prenesené na plátno, North Carolina Museum of Art, Raleigh
* *Madona s dieťaťom a sv. Hieronymom a sv. Jánom Krstiteľom* - okolo 1500, olej na paneli, Národná galéria umenia, Washington, DC
* *Madona s pomarančovníkom* - okolo 1487-1488, tempera na paneli, Galerie dell' Accademia, Benátky
* *Obetovanie Panny Márie v chráme* - 1500, olej na dreve, Drážďanská galéria, Drážďany
* *Panna Mária a dieťa medzi sv. Jánom Krstiteľom a sv. Máriou Magdalénou* - 1511-1513, tempera na paneli, Louvre, Paríž
* *Panna Mária s dieťaťom* - okolo 1505, olej na dreve, Národná galéria, Londýn
* *Panna Mária s dieťaťom* - 1499-1502, olej na dreve, Národná galéria, Londýn
* *Panna Mária s dieťaťom* - 1496-1499, olej na dreve, Národná galéria, Londýn
* *Panna Mária s dieťaťom* - 1504-1507, Louvre, Paríž
* *Panna Mária s dieťaťom a sv. Františkom a Antonom Padovským* - okolo 1500, dubový panel, The Wallace Collection, Londýn
* *Panna Mária s dieťaťom a sv. Máriou Magdalénou a sv. Hieronymom* - okolo 1495, maľba na dreve, Alte Pinakothek, Mníchov
* *Panna Mária s dieťaťom a sv. Pavlom a sv. Františkom* - 1508-1530, olej na dreve, Národná galéria, Londýn
* *Panna Mária s dieťaťom a sv. Sebastiánom, sv. Františkom, sv. Jánom Krstiteľom, sv. Hieronymom, neznámymi svätými ženami, sv. Antonom Padovským a dvomi donormi* - okolo 1515, olej na paneli, Harvard University Art Museum, Massachusetts
* *Panna Mária s dieťaťom medzi sv. Jánom Krstiteľom a sv. Františkom* - musée du Petit Palais, Avignon
* *Panna Mária s dieťaťom medzi sv. Jurajom a sv. Jakubom* - 1510-1511, Musée des Beaux-Arts de Caen, Caen
* *Panna Mária so svätými a donormi* - okolo 1515, Cleveland Museum of Art, Cleveland, Ohio
* *Skladanie Krista z kríža* - olej na plátne, Puškinove múzeum umenia, Moskva
* *Zvestovanie* - 1495, tempera a olej na plátne, Ermitáž, Petrohrad

## Iné projekty

## Externé odkazy
* Cima da Conegliano 
*
*
*
*
*

Kategória:Narodenia v 15. storočí
Kategória:Úmrtia v 10. rokoch 16. storočia
Kategória:Renesanční maliari
Kategória:Talianski maliari
Ladislav Záborský

**Ladislav Záborský** (* 22. január 1921, Tisovec† 31. december 2016,Martin) bol slovenský maliar.

## Život
Ladislav Záborský študoval na gymnáziu v Banskej Bystrici a na oddelení kreslenia a maľovania SVŠT v Bratislave u profesorov Mudrocha, Mallého a Benku. Pôsobil ako profesor kreslenia a deskriptívnej geometrie na gymnáziu v Martine. V rokoch 19531957 bol odsúdený a uväznený za náboženskú aktivitu. V rokoch 19681969 bol na študijnom pobyte vo Francúzsku. Žil a pracoval v Martine.

## Dielo
Podstatou tvorby Ladislava Záborského sú zážitky vnútorného života. Každý Záborského obraz je objavovaním Boha a dialógom s Večnosťou. Nie je náboženským maliarom v pravom zmysle tohto slova, ale je maliarom duchovného svetla. Svetlo jeho obrazov vyviera zvnútra. On sám o svojich dielach hovorí: „*Podstata mojej tvorby je zážitok srdca o skutočnosti Boha*”. Podľa Záborského: „*Umenie, ktoré hľadá pravdu a krásu, je predtuchou večnosti.*” Práve absencia pravdy v kráse je jedným z nedostatkov, ktoré Záborský vyčíta abstraktnému umeniu.

Ladislav Záborský sa musel po dlhé desaťročia zaobísť bez oficiálneho uznania. V časoch diktatúry komunistickej strany jednoducho nebolo možné jeho tvorbu oficiálne oceniť. Jeho umeniu však táto periférna existencia neublížila. Dovidel ďalej ako tí, ktorých postavili na piedestály. Neoslepovali ho reflektory, zato mu bolo dopriate vidieť Svetlo, v ktorom sa rodia všetky farby.

Jeho obrazy pripomínajú priam stromoradie svetiel, ktoré maliar jedno po druhom zažíha, aby sme videli nie na neho, ale na cestu, po ktorej prešiel aj kvôli nám.

Ladislav Záborský vytvoril okrem obrazov aj farebné a leptané vitráže pre 25 kostolov na Slovensku. Je tiež autorom 21 krížových ciest v rôznych technikách. Je autorom nástenných malieb v kostoloch na Slovensku aj v Paríži.

Vystavuje od roku 1943, posledná jubilejná výstava sa uskutočnila v Martine na jeseň roku 1991.

## Niektoré z obrazov

## Referencie


Kategória:Slovenskí maliari
Kategória:Osobnosti z Tisovca
Kultúra

**Kultúra** môže byť:
* všeobecne: 
** súbor výkonov/čŕt nejakej komunity, považovaných ľuďmi všeobecne za prejav „vyššej“ vyvinutosti ľudí (napr. ľudská kultúra)
** analogické výkony/črty u jednotlivcov, v ich prejavoch, správaní či činnostiach; civilizovanosť; kultivovanosť
** umenie a/alebo vzdelanosť (vôbec)
* v spoločenských vedách:
** všeobecne: súbor čŕt charakterizujúcich určitú skupinu ľudí: pozri kultúra (spoločenské vedy)
** v archeológii špecificky: archeologická kultúra
* v biológii:
** (v pestovateľstve, lesníctve, medicíne a podobne) plánovité pestovanie rastlín, mikroorganizmov a podobne, alebo výsledok tejto činnosti, pozri kultúra (biológia) 
** určitý typ kmeňa mikróba pochádzajúci z jedného mikróba alebo viacerých mikróbov toho istého druhu, pozri Kultúra (kmeň mikróba)
*názov časopisu

## Pozri aj
* Subkultúra
*Jazyková kultúra

## Iné projekty
Artefakt (archeológia)

náhľad|Artefakty z Veľkej Moravy
**Artefakt** je označenie pre *umelo vytvorený predmet* nachádzajúci sa v archeologickom kontexte. 

Príkladmi artefaktov sú kamenné, kovové a kostené nátroje a šperky, keramické nádoby, ošatenie, jednoducho všetky výrobky a predmety zmenené ľudským používaním.

## Iné projekty

## Externé odkazy
* Artifact Collection at the Royal Military College of Canada Museum in Kingston, Ontario]

Kategória:Archeológia
Ekofakt

**Ekofakt** (niekedy **biofakt**) je označenie pre prírodný výtvor (*predmet*) nachádzajúci sa v archeologickom kontexte, ktorý *nebol* nijako *zmenený* ľudským používaním. 

Najčastejšími ekofaktmi sú nálezy rastinných zvyškov - semien a peľu. Časté sú nálezy kameňov - pokiaľ nenesú známky opracovania, ide o ekofakty. V prípade vhodných podmienok sa zachovajú aj prírodné predmenty inak podliehajúce skaze - napríklad drevo. Dendrochronologická analýza takto nájdeného dreva sprevádzajúceho dôležitý nález môže poslúžiť na jeho datovanie. Ak by bolo drevo ale zmenené, vyrezávané či inak opracované, už nejde o ekofakt, ale o artefakt.

Kategória:Archeológia
Artefakt

**Artefakt** je termín, ktorý prvýkrát použil Sir Julian Huxley a označuje ľubovoľný objekt alebo proces, ktorý vznikol ľudskou aktivitou. Špecifických významov tohto slova je niekoľko:
* artefakt v archeológii
* artefakt vo výskume
* artefakt vo fantasy
* artefakt v sociológii (*kultúrny artefakt*)
* kompresný artefakt v počítačovej vede, vyplývajúci zo stratovej kompresie
Rafael

**Rafael** môže byť:
* meno, pozri Rafael (meno)
* anjel, pozri Rafael (anjel)
* maliar, pozri Raffael
* futbalista, pozri Rafael (futbalista)
*Izraelská obranná technologická spoločnosť, pozri Rafael
Raffaello

**Raffaello** môže byť
* taliansky renesančný maliar a architekt Raffael
* jeden z troch talianskych zásobovacích modulov Medzinárodnej vesmírnej stanice, pozri MPLM Raffaello
World Wide Web Consortium

**World Wide Web Consortium** (**W3C**) je konzorcium produkujúce slobodné štandardy -- „odporúčania“, ako ich nazývajú -- pre World Wide Web. Hlavou konzorcia je Tim Berners-Lee, pôvodný autor URL (Uniform Resource Locator), HTTP (Hypertext Transfer Protocol) a HTML (Hypertext Markup Language), principiálnych technológií tvoriacich základ webu.

W3C štandard prechádza niekoľkými fázami. Začína ako *pracovný náčrt* (*Working Draft*), *posledná výzva* (*Last Call*), *kandidát na odporúčanie* (*Candidate Recommendation*) a *návrh odporúčania* (*Proposed Recommendation*). Končí ako *odporúčanie* (*Recommendation*). Aktualizácia odporúčania sa deje pomocou zvlášť publikovaného *[[errata]]*, kým sa nezhromaždí dostatočné množstvo podstatných úprav, kedy sa vydá nová *verzia* (*edition*) odporúčania (napr. XML je v súčasnosti v tretej verzii). Niekedy sa odporúčanie stiahne, a znova prechádza celým procesom, ako RDF. W3C tiež publikuje informatívne *poznámky* (*notes*), ktoré nie sú mienené ako štandardy.

Konzorcium necháva dodržiavanie štandardov na výrobcoch. Väčšina štandardov definuje úrovne kompatibility a je na výrobcoch, aby sa ich držali. Ako štandardy iných organizácií, aj štandardy W3C sú niekedy implementované len čiastočne. V poslednej dobe sa však úplnosť implementácií výrazne zlepšila. Odporúčania sú pod licenciou za ktorú sa neplatí, čo dovoľuje každému, aby ich implementoval.

Na rozdiel od ISOC a iných medzinárodných štandardizačných telies nemá W3C certifikačný program. Certifikačný program je proces, ktorý má výhody aj nevýhody. W3C sa nateraz rozhodla, že nie je vhodné začínať takýto program a riskovať viac nevýhod pre komunitu, ako by mohli poskytnúť výhod.

Administrácia konzorcia prebieha z MIT (kancelárie na piatom poschodí Gates Tower v Štátnom centre), ERCIM (Sophia Antipolis, Francúzsko) a univerzity Keio (Japonsko). Má tiež miestne zastupujúce úrady v rôznych krajinách nazývané „úrady W3C“.

## Pozri aj
* CSS
* DOM
* HTML
* RDF
* SVG
* WAI
* XHTML
* XML

## Externé odkazy
* W3C homepage (with links to local Offices)
* About the World Wide Web Consortium
* W3C HTML homepage
* W3C Technical Reports and Publications
* W3C Process Document
* W3C Quality Assurance Specifications Guidelines
* The Web Standards Project

Kategória:Štandardizačné organizácie
Kategória:World Wide Web
Martin Scorsese

**Martin Charles Scorsese** (* 17. november 1942, Queens, New York, USA) je americký filmový režisér, scenárista, producent a herec.

Pochádza z rodiny talianskeho prisťahovalca. Detstvo prežil v newyorskej štvrti Little Italy. Po skončení základnej školy rok študoval v kňazskom seminári. V roku 1966 absolvoval filmovú fakultu Newyorskej univerzity, kde potom pôsobil ako pedagóg. Svoj prvý celovečerný film natočil v roku 1968.

Medzi jeho najobľúbenejších hercov patrí Robert De Niro, s ktorým spolupracoval na desiatich filmoch. Jednou z jeho piatich manželiek bola aj herečka Isabella Rossellini.

## Filmografia

### Réžia

* 1967: The Big Shave 
* 1968: Who's That Knocking at My Door? (Kto mi to klope na dvere?)
* 1972: Boxcar Bertha (Boxcar Bertha - V)
* 1973: Mean Streets (Špinavé ulice - TV)  
* 1974: Italianamerican
* 1974: Alice Doesn't Live Here Anymore (Alica tu už nebýva - TV)
* 1976: Taxi Driver (Taxikár - TV) 
* 1977: New York, New York (New York, New York - TV)
* 1978: The Last Waltz (Posledný valčík)
* 1980: **[[Zúriaci býk]]** (Raging Bull) 
* 1983: The King of Comedy (Kráľ komédie - TV)
* 1985: After Hours (Po záverečnej - V)
* 1986: The Color of Money (Farba peňazí - V)
* 1986: **[[Okolo polnoci]]** (Autour de minut / Round Midnight)
* 1988: **[[Posledné pokušenie Krista]]** (The Last Temptation of Christ - TV) 
* 1990: **[[Mafiáni (film)|Mafiáni]]** (Goodfellas)
* 1991: **[[Mys hrôzy (film z roku 1991)|Mys hrôzy]]** (Cape Fear - TV)
* 1993: **[[Vek nevinnosti]]** (The Age of Innocence)
* 1995: **[[Kasíno (film)|Kasíno]]** (Casino)
* 1997: **[[Kundun - Život dalajlámu]]** (Kundun)
* 1999: **[[Dotyk smrti]]** (Bringing Out the Dead)
* 2002: **[[Gangy v New Yorku]]** (Gangs of New York)
* 2004: **[[Letec (2004)|Letec]]** (The Aviator)
* 2006: **[[Na druhej strane]]** (The Departed)
* 2007: The Key to Reserva (short) 		
* 2008:	Shine a Light
* 2013: The Wolf of Wall Street (Vlk z Wall Street)
* 2016: Mlčanie (Silence)
* 2019:	The Irishman

## Ocenenia

* 1976 - Taxikár - Zlatá palma na MFF v Cannes
* 1980 - Zúriaci býk - nominácie na Oscara, Oscar za herecký výkon pre Roberta De Nira
* 1988 - Posledné pokušenie Krista - nominácia na Oscara
* 1990 - Mafiáni - nominácia na Oscara
* 2002 - Gangy v New Yorku - Zlatý glóbus za réžiu, nominácia na Oscara
* 2004 - Letec - päť Oscarov vo vedľajších kategóriách
* 2007 - Na druhej strane - Oscar za najlepší film a najlepšiu réžiu

## Iné projekty

## Externé odkazy
* 
* 

Kategória:Filmoví herci USA
Kategória:Filmoví scenáristi USA
Kategória:Filmoví režiséri USA
Kategória:Filmoví producenti USA
Kategória:Režiséri hudobných videí USA
Kategória:Držitelia ceny BAFTA za najlepšiu réžiu
Kategória:Držitelia ceny Zlatý glóbus za najlepšiu réžiu
Kategória:Hollywoodsky chodník slávy
Kategória:Držitelia Oscara za najlepšiu réžiu
Kategória:Držitelia Čestného Césara
Kategória:Držitelia Critics' Choice Movie Awards
Kategória:Osobnosti z Queens
Kategória:Osobnosti USA talianskeho pôvodu
Kategória:Rytieri veľkokríža Radu za zásluhy Talianskej republiky
Danny DeVito

**Danny DeVito** (* 17. november 1944, Neptune, New Jersey, USA) je americký filmový herec, režisér a na Oscara nominovaný filmový producent známy svojou malou postavou (152 cm). Narodil sa ako **Daniel Michael DeVito** v malom americkom štáte New Jersey. Jeho rodičia sú taliansko-americkí katolíci. Vyštudoval vysokú školu v Asbury Parku. 

DeVito sa stal slávnym v Spojených štátoch vďaka hodnovernému portrétu svojej televíznej postavy „Louie De Palmy“ v populárnej ABC / NBC televíznej sérii – *Taxi* (1978–1983). Pretože však tento sitcom nebol široko distribuovaný do zahraničia, vo väčšine ostatných krajín je známy primárne svojou prácou na celovečerných filmoch.

## Filmografia
* 2005 – *[[Buď cool]]* (*Be Cool*)
* 2004 – *[[Christmas in Love]]* (*Zamilované Vianoce*)
* 2003 – *[[Veľká ryba]]* (*Big Fish*)
* 2003 – *[[Čokoľvek]]* (*Anything Else*)
* 2002 – *[[Smoochy]]* (*Death to Smoochy*)
* 2001 – *[[Posledná lúpež]]* (*Heist*)
* 2001 – *Čo horšieho sa môže stať* (*What´s the Worst That Could Happen?*)
* 2000 – *Podvodníci* (*Screwed*)
* 2000 – *[[460 podozrivých]]* (*Drowning Mona*)
* 1999 – *Bomba kšeft* (*Big Kahuna, The*)
* 1999 – *[[Smrť panien]]* (*Virgin Suicides, The*)
* 1999 – *[[Muž na mesiaci]]* (*Man on the Moon*)
* 1997 – *[[L.A.- Utajené skutočnosti]]* (*L. A. Confidential*)
* 1997 – *[[Čarodejník]]* (*Rainmaker, The*)
* 1996 – *[[Mars útočí!]]* (*Mars Attacks!*)
* 1996 – *[[Matilda]]* 
* 1995 – *[[Chyťte ho!]]* (*Get Shorty*)
* 1994 – *[[Junior]]* 
* 1994 – *Zobuďte sa, vojaci!* (*Renaissance Man*)
* 1993 – *Medveď Jack* (*Jack the Bear*)
* 1993 – *[[Pozri, kto to hovorí 3]]* (*Look Who's Talking Now*)
* 1992 – *[[Batman sa vracia]]* (*Batman Returns*)
* 1992 – *[[Hoffa]]*
* 1991 – *[[Peniaze iných]]* (*Other People´s Money*)
* 1989 – *[[Vojna Roseovcov]]* (*War of the Roses*)
* 1988 – *[[Dvojičky]]* (*Twins*)
* 1987 – *[[Vyhoď mamu z vlaku]] * (*Throw Momma from the Train*)
* 1987 – *[[Konkurenti]]* (*Tin Men*)
* 1986 – *[[Bezcitní ľudia]]* (*Ruthless People*)
* 1986 – *[[Chytráci]]* (*Wise Guys*)
* 1985 – *[[Honba za klenotom Nílu]]* (*Jewel of the Nile, The*)
* 1984 – *Johnny Dangerously*
* 1984 – *[[Honba za diamantom]]* (*Romancing the Stone*)
* 1983 – *[[Cena za nežnosť]]* (*Terms of Endearment*)
* 1975 – *[[Prelet nad kukučím hniezdom]]* (*One Flew Ower the Cuckoo´s Nest*)

## Iné projekty

## Externé odkazy
* 
* 

Kategória:Filmoví herci USA
Kategória:Filmoví režiséri USA
Kategória:Filmoví producenti USA
Kategória:Držitelia ceny Zlatý glóbus za najlepší mužský herecký výkon vo vedľajšej úlohe v seriáli, miniseriáli alebo televíznom filme
Kategória:Držitelia ceny Emmy
Kategória:Osobnosti USA talianskeho pôvodu
Kategória:Osobnosti z New Jersey
Kategória:Absolventi American Academy of Dramatic Arts
Na pokraji slávy

***Na pokraji slávy*** je film režiséra  Camerona Crowa.

Pätnásťročný William Miller (Patrick Fugit) miluje rockovú hudbu a prispieva do školských časopisov. Obdivuje hudobného kritika Lestera Bangsa (Philip Seymour Hoffman). Pri svojej prvej reportáži pre Bangsa sa zoznámi s kapelou Stillwater.

## Externé odkazy
* 
* 
* Cameron Crowe - Almost Famous

Kategória:Filmy podľa názvu
Kategória:Filmy USA
Kategória:Filmy z 2000
Medená doba

**Medená doba** (lingvisticky nevhodne: **doba medená**; iné názvy: **chalkolit**, **medenokamenná doba**, **medeno-kamenná doba**) je všeobecne nezaužívané označenie historického obdobia praveku, ktoré nasledovalo po neolite (mladšej kamennej dobe) a pred bronzovou dobou.

Pojem sa používa buď ako synonymum pre eneolit v niektorých oblastiach najmä na Blízkom východe, v Levante (v minulosti aj v Egypte), v Maďarsku, Španielsku či Portugalsku, alebo ako inak definované obdobie medzi neolitom a bronzovou dobou (pozri eneolit).

## Nomenklatúra
Termín sa najskôr ujal na Pyrenejskom polostrove a v bývalom Uhorsku (F. Pulszky), pretože sa v týchto oblastiach našlo pre toto obdobie veľké množstvo medenej industrie. Roku 1880 potom podal T. Vilanova na 9. medzinárodnom kongrese v Lisabone návrh na oddelenie medenej doby od bronzovej doby. Napriek tomu sa tento termín všeobecne neujal – dodnes v mnohých krajinách namiesto pojmu medená doba používajú výrazy neskorý neolit, eneolit ap. (pozri pod eneolit). Dôslednejšie sa používa v Španielsku, Portugalsku a Maďarsku.

## Pozri aj
* eneolit

## Poznámky


## Referencie

## Iné projekty

Kategória:Eneolit
Cameron Crowe

**Cameron Bruce Crowe** (* 13. júl 1957, Palm Springs, Kalifornia, USA) je americký filmový režisér, scenárista a producent.

## Režijná filmografia
*1989Povedz niečo...
*1992Mladí a slobodní
*1996Jerry Maguire
*2000Na pokraji slávy
*2001Vanilkové nebo
*2005Elizabethtown
*2011Kúpili sme ZOO
*2015Aloha
*2016Roadies (TV seriál)

## Iné projekty
 

## Externé odkazy
* 
* 
* Oficiálna stránka

Kategória:Filmoví producenti USA
Kategória:Filmoví režiséri USA
Kategória:Filmoví scenáristi USA
Kategória:Držitelia Oscara za najlepší originálny scenár
Kategória:Osobnosti z Kalifornie
IP

**IP** alebo **Ip** môže byť:

* Internet Protocol – základný komunikačný protokol Internetu
* Intellectual Property – doslovne *duševné vlastníctvo* – označenie zložitých funkčných blokov používaných pri návrhu integrovaných obvodov, obvykle vytváraných ako celok za účelom predaja – pozri ASIC
* Instruction Pointer, register v procesore, určujúci adresu práve vykonávanej inštrukcie

* obec v Rumunsku, pozri Ip (Sălaj)
Sieťová karta

[náhľad|Sieťová karta s [BNC a RJ-45 konektorom]]

**Sieťová karta** alebo **LAN karta** alebo **sieťový adaptér** alebo **NIC** () je počítačový hardvér umožňujúci komunikáciu cez počítačovú sieť.

## Sieťová karta všeobecne
Sieťová karta je rozširujúcou kartou počítača, ktorá sa zasúva do zbernice počítača (v minulosti ISA, neskôr PCI a PCIE). V súčasnosti už býva súčasťou matičnej dosky ako integrovaný čip s príslušným konektorom. Externé sieťové karty sa pripájajú cez externé konektory počítača (USB, PCMCIA ...).

Sieťová karta z logického hľadiska obsahuje elektronické obvody potrebné na komunikáciu použitím špecifickej fyzickej vrstvy a linkovej vrstvy. To poskytuje základ na sieťový protokolový zásobník, umožňujúc komunikáciu v malých skupinách počítačov na rovnakej lokálnej sieti a komunikáciu na veľké vzdialenosti pomocou smerovateľných komunikačných protokolov ako Internet Protocol.

## Konštrukcia

Interná sieťová karta je klasická rozširujúca karta pre zbernicu počítača (PCIE, v minulosti ISA, PCI a pod.).
Z hľadiska zbernice sieťová karta na prenos dát používa I/O adresu, DMA a IRQ.

náhľad|Konektor RJ-45 na sieťovej karte
Na karte sa obvykle nachádza:
* špecializovaný komunikačný obvod – jadro karty. Ide o špecializovaný komunikačný procesor obsahujúci všetko, čo komunikácia cez sieť vyžaduje, ktorý výrazne zjednodušuje jej konštrukciu. Najväčší výrobcovia obvodov sú Realtek, 3COM, SMC, Intel ai.
* ROM pamäť – resp. pätica pre pamäť - tzv. BOOT ROM pamäť s programom umožňujúcim pripojenie k sieti LAN bez dodatočného komunikačného softvéru. Umožňuje postaviť počítač bez operačného systému - bezdiskovú stanicu (tzv. terminál, pracovná stanica), ktorý si všetok softvér potrebný pre prácu stiahne z hlavného počítača – servera.
* napäťový menič z 5V na 9V, potrebný pre niektoré druhy sietí..
* na lište sa nachádza konektor podľa použitej linky (BNC, RJ-45 – TP, Token Ring, AUI...) kam sa pripája komunikačný sieťový kábel
* LED diódy na indikáciu aktivity siete a prítomnosti signálu v sieti.

Externé karty obsahujú navyše časti potrebné pre komunikáciu cez daný externý port (USB, PCMCIA ...).

## Základné údaje sieťových kariet
* typ pripojenia (BNC, RJ-45 konektor, AUI konektor, optika)
* prenosová rýchlosť (100 Mbit/s, 1Gb/s, 10Gb/s...)
* MAC adresa – jedinečný číselný kód pre jednoznačnú identifikáciu karty v sieti

## Iné projekty

## Pozri aj
* MAC adresa
* Ethernet

Kategória:Sieťový hardvér
Goldie Hawnová

**Goldie Hawnová** (; * 21. november 1945, Washington D.C., USA) je americká filmová herečka a producentka. Jej dcéra Kate Hudsonová je tiež filmová herečka.

## Filmografia
* 1967 - *Five the Hard Way* 
* 1969 - *Kaktusový kvet* (*Cactus flower*)
* 1970 - *There's a Girl in My Soup*
* 1971 - *$*
* 1972 - *Butterflies Are Free*
* 1974 - *Sugarlandský expres* (*Sugarland Express,The*)
* 1975 - *Šampón* (*Shampoo*)
* 1976 - *The Duchess and the Dirtwater Fox*
* 1978 - *Foul Play*
* 1980 - *Ako za starých čias* (*Seems like Old Times*)
* 1980 - *Vojačka Benjaminova* (*Private Benjamin*)
* 1982 - *Najlepší priatelia* (*Best Friends*)
* 1984 - *…a po šichte swing* (*Swing Shift*)
* 1984 - *Protokol* (*Protocol*)
* 1986 - *Trénerka* (*Wildcats*)
* 1987 - * Cez palubu* (*Overboard*)
* 1990 - *[[Vták na drôte]]* (*Bird on a Wire*)
* 1991 - *Oklamaná* (*Deceived*)
* 1992 - *Prepáč, si ženatý?* (*HouseSitter*)
* 1992 - *[[Smrť jej pristane]]* (*Death Becomes Her*)
* 1992 - *CrissCross*
* 1996 - *Klub odložených žien* (*First Wives Club,The*)
* 1996 - *Všetci hovoria : Milujem ťa* (*Everyone Says I Love You*)
* 1999 - *New York , New York alebo Sedliaci v meste* (*Out -of-Towners,The*)
* 2001 - *Úspešní , bohatí a neverní* (*Town & Country* )
* 2002 - *[[Rockerky]]* (*Banger Sisters , The*)

## Iné projekty

## Externé odkazy
* 

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Filmoví producenti USA
Kategória:Držitelia Oscara za najlepší ženský herecký výkon vo vedľajšej úlohe
Kategória:Držiteľky ceny Zlatý glóbus za najlepší ženský herecký výkon vo vedľajšej úlohe
Kategória:Filmové herečky židovského pôvodu
Kategória:Televízne herečky židovského pôvodu
Kategória:Osobnosti USA židovského pôvodu
Kategória:Hollywoodsky chodník slávy
Kategória:Osobnosti z Washingtonu D.C.
Gia

***Gia*** je film režiséra Michaela Cristofera. Rozpráva príbeh Gie Marie Carangiovej, bisexuálnej, drogovo závislej supermodelky od jej mladosti po smrť. Gia bola prvou známou modelkou, ktorá zomrela na AIDS.

## Externé odkazy
* 
* 
* http://giacarangi.org/

Kategória:Filmy USA
Kategória:Filmy podľa názvu
Kategória:Filmy z 1998
Marián Chovanec

Mons. ThDr. **Marián Chovanec** (* 16. september 1957, Trenčín) je slovenský rímskokatolícky duchovný, 16. diecézny biskup Banskobystrickej diecézy.

## Život
Základnú školu a gymnaziálne štúdia absolvoval v Trenčíne. Po maturite začal študovať na Rímskokatolíckej cyrilometodskej bohosloveckej fakulte v Bratislave. Pre účasť na protestnej hladovke proti prorežimnej organizácii kňazov Pacem in terris v roku 1981 bol na zásah štátnej moci zo seminára vylúčený. Na teologické štúdiá ho opätovne prijali až v roku 1986. V roku 1990 bol vyslaný na ďalšie teologické štúdia na Katolícku univerzitu v poľskom Lubline. V roku 1992 získal licenciát teológie a v roku 1994 doktorát v odbore dogmatickej teológie. 

Po vysvätení za kňaza 17. júna 1989 pôsobil ako kaplán vo farnosti Nitra-Dolné mesto. V roku 1990 bol menovaný za archivára Biskupského úradu v Nitre a za správcu farnosti Nitra-Dražovce. Dogmatickú teológiu vyučoval od roku 1993 na Teologickom inštitúte sv. Gorazda v Nitre a od roku 2013 vyučuje na Teologickom inštitúte sv. Františka Xaverského v Banskej Bystrici-Badíne. 

22. júla 1999 ho pápež Ján Pavol II. vymenoval za titulárneho biskupa maxitenského a nitrianskeho pomocného biskupa. 
Biskupskú vysviacku prijal 18. septembra 1999 v Katedrále sv. Emeráma v Nitre z rúk vtedajšieho diecézneho biskupa Jána Chryzostoma kardinála Korca. 

Od augusta 2000 je generálnym sekretárom Konferencie biskupov Slovenska a od 1. marca 2003 do 14. decembra 2012 bol generálnym vikárom nitrianskej diecézy.

20. novembra 2012 ho pápež Benedikt XVI. vymenoval za banskobystrického diecézneho biskupa. Do služby diecézneho biskupa ho inauguroval 15. decembra 2012 v Katedrále sv. Františka Xaverského v Banskej Bystrici bratislavský arcibiskup metropolita Stanislav Zvolenský.

## Tvorba a dielo
* 1995 - *Eschatológia v dielach kardinála Jána Chryzostoma Korca (doktorská diplomová práca)* (Bratislava, Lúč, 1995)
* 2006 - *Pneumatológia* (Nitra, Kňazský seminár sv. Gorazda, 2006)
* 2007 - *Graciológia* (Nitra, GORAZD n.f., Kňazský seminár sv. Gorazda, 2007)
* 2008 - *Angelológia (náuka o anjeloch)* (Nitra, Gorazd, 2008)
* 2009 - *Kristológia I. osoba Ježiša Krista* (Nitra, Kňazský seminár sv. Gorazda, 2009)
* 2010 - *Kristológia II. osoba Ježiša Krista* (Nitra, Kňazský seminár sv. Gorazda, 2010)
* 2011 - *Ekleziológia (náuka o Cirkvi)*  (Nitra, Kňazský seminár sv. Gorazda, 2011)
* 2011 - *Eschatológia (náuka o posledných veciach)* (Nitra, Kňazský seminár sv. Gorazda, 2011)
* 2012 - *Sakramentológia I.* (Nitra, Kňazský seminár sv. Gorazda, 2012)

## Referencie

## Externé odkazy
*  

Kategória:Absolventi Rímskokatolíckej cyrilometodskej bohosloveckej fakulty Univerzity Komenského v Bratislave
Kategória:Slovenskí pedagógovia
Kategória:Slovenskí teológovia
Kategória:Kresťanskí spisovatelia
Kategória:Biskupi Banskobystrickej diecézy
Kategória:Biskupi Nitrianskej diecézy
Kategória:Konferencia biskupov Slovenska
Kategória:Kňazský seminár sv. Františka Xaverského
Kategória:Osobnosti z Trenčína
Levanta

thumb|<br/><br/>

**Levanta** () je približný historický zemepisný termín, ktorý odkazuje na veľké územie vo východnom Stredomorí. Vo svojom najširšom historickom zmysle Levanta zahŕňa celé východné Stredomorie s jeho ostrovmi, t. j. zahŕňa všetky krajiny pozdĺž východného brehu Stredozemného mora siahajúce až po Grécko a Kyrenaiku. Termín Levanta zaviedlo Anglicko na konci 15. storočia. Slovo pochádza z talianskeho *Levante*, pôvodne v spojení *il sole levante* „vychádzajúce slnko“ (odtiaľ označenie východnej svetovej strany a tam sa nachádzajúcich území).https://www.treccani.it/vocabolario/levante/ Ako taký je to ekvivalentný názov k arabskému termínu *Mašrík*, čo znamená „krajina, kde vychádza slnko“. Západný náprotivok v arabčine je *Maghreb* a v portugalčine *Poente*, čo znamená „kde slnko zapadá; západ“.https://dicionario.priberam.org/poente

## Levanta v užšom zmysle
Levanta je súčasťou Blízkeho východu.

Ako súčasť Levanty sa tradične udáva aj región Kilikia na tureckom stredomorskom pobreží (nie však náhorná plošina vnútrozemia) a Sinajský polostrov. Podľa niektorých zdrojov dokonca Levanta zahŕňa len pobrežie Malej Ázie a Egypta.

Pojmom *levantínci* sa označovalo talianske obyvateľstvo stredomorských miest v stredoveku a novoveku, pochádzajúce z Janova a Benátok. Títo utvárali v prístavoch pod osmanskou správou európske (kresťanské) štvrte so zameraním na obchod a niektoré špecifické remeslá (výroba zbraní). V prvej polovici 20. storočia získalo toto pomenovanie hanlivú konotáciu ako označenie európskych prisťahovalcov (Gréci, Arméni, Taliani, Francúzi), ktorí sa asimilovali s miestnym obyvateľstvom a kultúrou, zachovávajúc si náboženstvo a jazyk. 

Región Levanty vstúpil do dejín predovšetkým ako dejisko križiackych výprav v 11. – 13. storočí.

## Španielska Levanta
Neoficiálny región *(costa de) Levante* (doslova: pobrežie Východu) sa nachádza aj na španielskom stredomorskom pobreží, na území dnešných provincií Valencia a Murcia. Je známy svojím jaskynným umením z epipaleolitu, mezolitu a začiatkov neolitu, pomenovaným *[[levantínsky okruh]]*. Toto umenie nemá nič spoločné s východným Stredomorím. Časovo nasleduje po známejšom *[[franko-kantábrijský okruh|franko-kantábrijskom okruhu]]* (jaskyne Lascaux, Altamira, Trois-Frères).

## Referencie
* Braudel, Fernand, *The Mediterranean and the Mediterranean World in the Age of Phillip II*
* Julia Chatzipanagioti: Griechenland, Zypern, Balkan und Levante. Eine kommentierte Bibliographie der Reiseliteratur des 18. Jahrhunderts. 2 Vol. Eutin 2006. ISBN 3-9810674-2-8
* Levantine Heritage site. Includes many oral and scholarly histories, and genealogies for some Levantine Turkish families.
* Philip Mansel, *Levant: Splendour and Catastrophe on the Mediterranean*, London, John Murray, 11 November 2010, hardback, 480 pages, ISBN 978-0-7195-6707-0, New Haven, Yale University Press, 24 May 2011, hardback, 470 pages, ISBN 978-0-300-17264-5

Kategória:Historická geografia
Kategória:Historické územia
Kategória:Izrael
Kategória:Sýria
Gaza (mesto)

thumb|Pohľad na mesto v roku 2006
thumb|Gaza v roku 2023

**Gaza** () je najväčšie mesto Palestínskych okupovaných území. V Gaze sídli palestínska samospráva, vláda a prezident. Aby sa predišlo zamieňaniu Pásma Gazy a mesta Gaza, hovorí sa o *meste Gaza* (Gaza City). Počet obyvateľov je približne 400 000. 

Gaza bola od roku 1967 (Šesťdňová vojna) do roku 1994 pod priamou vojenskou správou izraelskej armády. V roku 1993 bola uzavretá Dohoda z Osla o postupnom prenose správy na palestínsku samosprávu.

## Referencie

## Pozri aj
* Blízky východ
* Levanta
* Palestína
* Izrael
* Palestínske okupované územia

## Iné projekty

Kategória:Mestá na Palestínskych autonómnych územiach
Kategória:Biblické miesta
Palestínske okupované územia

thumb|Mapa Palestínskych okupovaných území
**Palestínske okupované územia** alebo len **Palestínske územia** je termín, ktorý sa používa na označovanie územií, ktoré boli počas Šesťdňovej vojny v roku 1967 obsadené Izraelom  (Západného brehu Jordánu [vrátane východného Jeruzalema] a Pásma Gazy). Rozsah územia je zatiaľ predmetom budúcich rokovaní a boli často definované tzv. Zelenou líniou. Pojem Palestínske okupované územia používala aj Organizácia Spojených národov a ďalšie medzinárodné organizácie medzi rokmi 1998 až 2013 vo vzťahu k palestínskym územiam. V roku 2012 sa v komunikácii OSN začal pre palestínske územia používať názov „Štát Palestína“, ktorý organizácia ISO prijala v roku 2013. V auguste 2015 však Bezpečnostná rada OSN považovala Palestínu za nezvrchovanú entitu, ktorej zabránila stať sa členom Valného zhromaždenia OSN. 

Izrael počas Šesťdňovej vojny v roku 1967 obsadil územia Západného brehu Jordánu a Pásma Gazy, ktoré boli dovtedy kontrolované Jordánskom a Egyptom; odvtedy nad nimi čiastočne udržiava kontrolu Izrael.

## Iné projekty

## Zdroj

Kategória:Izrael
Kategória:Palestína
Zjednotenie (matematika)

[250px|right|thumb|'''Zjednotenie''' množín ''A'' a ''B'' zobrazené pomocou [Vennov diagram|Vennovho diagramu]]

V matematike sa ako **zjednotenie** dvoch alebo viacerých množín označuje taká množina, ktorá obsahuje všetky prvky, ktoré sa nachádzajú aspoň v jednej zo zjednocovaných množín a žiadne ďalšie prvky. Zjednotenie množín *A* a *B* sa označuje symbolom *A* &cup; *B*.

## Formálny zápis

Zjednotenie dvoch množín A a B:

: x \in A \cup B  \iff  (x \in A \lor x \in B)

Všeobecný zápis zjednotenia nekonečného počtu množín M:

: x \in \bigcup\mathbf{M} \iff \exists A{\in}\mathbf{M}, x \in A.

## Vlastnosti

Operácia zjednotenia množín je asociatívna, tzn. (A &cup; B) &cup; C = A &cup; (B &cup; C). Zároveň je A &cup; B &cup; C rovno obidvom týmto výrazom, takže zjednotenia množín je možné zapisovať bez použitia zátvoriek.

Zjednotenie je tiež komutatívne, tzn. A &cup; B = B &cup; A. Pri zápise zjednotenia množín teda nezávisí na poradí množín.

Neutrálnym prvkom zjednotenia je prázdna množina, tzn. A &cup; ∅ = A pre ľubovolnú množinu A.

## Príklady

{ 1, 2, 3 } &cup; { 2, 3, 4 } = { 1, 2, 3, 4 }

{ a, b } &cup; { x, y, z } = { a, b, x, y, z }

{ 1, 2, 4, 6, ... } &cup; { 1, 3, 5, 7, ... } = { 1, 2, 3, 4, 5, 6, 7, ... }

## Externé odkazy
* Zjednotenie množín na  pohodovamatematika.sk 

Kategória:Teória množín
Kategória:Logika